Viktoras Milvydas

Viktoras Milvydas (1932 m. spalio 1 d.Vitoras Milvydas Šiauliuose – 2017 m. vasario 9 d.) – Lietuvos žirginio sporto veikėjas ir arbitras, šachmatininkas, vyresnysis tarptautinis meistras (2002 m.). LTOK Garbės narys.LTOK inf. 

 Biografija 
1956 metais baigė Kauno politechnikos instituto Statybos fakultetą, statybos inžinierius.

Dirbo Vilniaus statybinėse ir projektinėse organizacijose. Vadovavo sudėtingų pastatų konstrukcijų projektavimui (pvz., Vilniaus pal. Jurgio Matulaičio bažnyčios, “Lietuvos” viešbučio, transporto tunelio prie Seimo Vilniuje ir kt.). Už projektus apdovanotas.Vilniaus miesto tarybos narys 1995-1998 m.

Šachmatais žaisti 8 metų amžiaus išmokė mama. 1949 m. rimčiau susidomėjo šachmatais,  dalyvaudavo varžybose reguliariai iki 1972 m. 1959 m. pradėjo žaisti korespondenciniuose turnyruose. Europos korespondencinių šachmatų komandinės  taurės (1971) ir Europos korespondencinių šachmatų čempionato komandinių varžybų  sidabro medalio (2003) laimėtojas ( su Lietuvos komanda).

Nuo 1970 metų užsiėmė visuomenine veikla Lietuvos žirginio sporto sąjungoje. Iki 2003 metų buvo LŽSS generalinis sekretorius. Tarptautinės kategorijos teisėjasBiografija , daugybės straipsnių žirgų sporto tematika autorius. Apdovanotas už nuopelnus Lietuvos sportui. LTOK garbės narys (2003).

 Pasiekimai 
 1962 m. Vilniaus “Žalgirio” pirmenybės – 1 vieta, 10 taškų iš 12
 1966 m. Vilniaus čempionatas – 3-5 vietos, 12 taškų iš 17
 1967 m. Vilniaus čempionatas – 2 vieta, 12 taškų iš 15
 1967 m. Lietuvos šachmatų čempionatas – 5 taškai iš 9 (11-22 vietos iš 44 dalyvių)
 1971 m. Vilniaus čempionatas – 2 vieta, 9,5 taško iš 13

 Titulai 
 1991 m. IM (International Correspondence Chess Master)
 2002 m. SIM (Senior International Correspondence Chess Master) 

 Apdovanojimai 
 LTOK Olimpinės žvaigždės ordinas

 Šaltiniai 

Kategorija:Lietuvos inžinieriai statybininkai‎
Kategorija:Lietuvos korespondenciniai šachmatininkai
Kategorija:Lietuvos jojimo teisėjai
Kategorija:Lietuvos sporto veikėjai
Kategorija:Apdovanotieji medaliu Už nuopelnus Lietuvos sportui